Н.Нығматулин: Арыс, Біз біргеміз!
"Н.Нығматулин: Арыс, Біз біргеміз!" | "https://abai.kz/post/93260"
TITLE: Н.Нығматулин: Арыс, Біз біргеміз!
URL: https://abai.kz/post/93260
META: "Н.Нығматулин: Арыс, Біз біргеміз!" | "https://abai.kz/post/93260"
DATE: 26.06.2019
AUTHOR(s): Abai.kz
TOTAL WORDS: 136
TEXT: Мәжіліс Төрағасы Нұрлан Нығматулин оқ-дәрі базасында болған жарылыстар нәтижесінде зардап шеккен Арыс тұрғындарына көмек көрсету үшін жиналған барлық қазақстандықтардың бірлігін атап өтті. Бүгін Палатаның жалпы отырысын ашқан Мәжіліс Төрағасы барлық депутаттық корпустың атынан зардап шеккендердің отбасыларына көңіл айтып, төтенше жағдай кезінде зардап шеккендерге қолдау білдірді. Баршаңызға белгілі, осы күндері бүкіл қазақстандықтар, бір ел болып, бір халық болып, Арыс қаласы тұрғындарына қолдан келген көмекті  көрсетуде. Соның ішінде,  Мәжіліс депутаттары да бірінші күннен бастап осы оқиғадан тыс қалған жоқ. Депутаттар өздерінің бір күндік жалақысын арнайы көмек көрсету қорына аударды, – деді Палата Спикері. Сондай-ақ, Мәжіліс Төрағасы кешеден бастап бір топ депутаттардың халықпен кездесуі үшін Арыс қаласына жол жүріп  кеткенін айтты. - Баршамыздың ниетіміз осы Арыс қаласының тезірек қалпына келіп,  тұрғындар жағдайының тезірек жақсаруы біздің ендігі тілегіміз, - деді Н. Нығматулин. (Мәжілістің Баспасөз қызметі. Суретті түсірген Ж. Құспанов) Abai.kz
